कांग्रेस ने आर्थिक आधार पर आरक्षण का समर्थन किया है. उसने कहा 2019 में अगर केंद्र में कांग्रेस की सरकार बनी तो राष्ट्रीय स्तर पर इसके स्वरूप पर चर्चा की जाएगी. भोपाल में कांग्रेस के चीफ मीडिया कॉर्डिनेटर रणदीप सुरजेवाला ने न्यूज़ 18 से खास बातचीत में ये बात कही. सवर्ण आंदोलन के बाद कांग्रेस ने पहली बार आरक्षण पर अपना रुख़ साफ किया है. हालांकि सुरजेवाला ने ये भी कहा कि वर्तमान जातिगत आरक्षण व्यवस्था को खत्म नहीं किया जाना चाहिए बल्कि जो वर्ग आर्थिक तौर पर कमज़ोर हैं उन्हें भी आरक्षण देना चाहिए.